מלחמת העולם Z

מלחמת העולם Z (באנגלית: World War Z) הוא סרט פוסט אפוקליפטי שבוים בידי מארק פורסטר. בסרט מככבים בראד פיט, מיריי אנוס, ג'יימס באדג' דייל, ומתיו פוקס. הסרט עלה לאקרנים ב-21 ביוני 2013. עלילת הסרט מבוססת באופן רופף ביותר על הספר "מלחמת הזומבים הגדולה" מאת הסופר היהודי-אמריקאי מקס ברוקס שראה אור בהוצאת ידיעות ספרים. העלילה עוסקת במגפת זומבים קטלנית המתפשטת ברחבי העולם ומאיימת להשמיד את המין האנושי כולו. עלילת הסרט מתמקדת בסוכן האו"ם ג'רי ליין (המגולם על ידי בראד פיט) אשר נוסע לאזורים העיקריים של העימות בין בני האנוש לזומבים ברחבי העולם ומנסה לגלות כיצד ניתן יהיה לבלום את התפרצות המגפה. עלילת הסרט מתרחשת בחלקה בישראל, אך סצנות אלו צולמו במלטה. בסרט משולבים מעט צילומי אוויר מקוריים של ירושלים, ומעט כתוביות ודיבור בעברית. בסרט משתתפים מספר שחקנים ישראלים, בהם: דניאלה קרטס, אורי פפר, ג'וליה לוי בוקן ולוסי אהריש. הסרט מתחיל באוסף חדשות שבהן נרמז על מגפה שאולי הולכת לפרוץ. ג'רי ליין קם עם משפחתו לבוקר רגיל, אמנם, בטלוויזיה נאמר שהוחל ממשל צבאי במקום לא ידוע, כנראה בגלל המגפה. ליין נוסע למרכז העיר פילדלפיה ונתקע בפקק תנועה. אחרי כמה דקות, הוא מגלה שהבלימה והמחסום כנגד הזומבים על ידי הצבא נכשלה, והם מתפשטים לעיר. ליין ומשפחתו נאלצים לברוח, ובאותו הזמן ליין מגלה שני פרטים חשובים לגביהם: 1. הם מדביקים את בני האדם הבריאים בנשיכה. 2. האדם הננשך הופך לזומבי כעבור 12 שניות בלבד ומיד ממשיך את התפשטות המגפה. השוטרים לא מצליחים לעצור אותם מפני שהם מעורבבים באוכלוסייה הבריאה ופועלים מהר מאוד. גם הצבא ניסה לעשות בידוד סביב מרכז העיר אך נכשל לחלוטין והעיר נפלה לידי הזומבים. ליין מצליח לחמוק בעור שיניו מהעיר הבוערת, בזמן שסגן מזכ"ל האו"ם, תיירי אומטונטי, שהכיר את ליין מהזמנים שעבד אצלו, יוצר עמו קשר ושולח מסוק לחלצו. בינתיים, ליין מגיע לניוארק כדי לחפש תרופה לביתו חולת האסתמה וכדי להסתתר בבנייני העיר. הם מוצאים דירה של משפחה אשר לא דוברת אנגלית, מלבד ילדם תומי. בסוף, המסוק הגיע בבוקר וחילץ את ליין, משפחתו ותומי רגע לפני שנתפסו בידי הזומבים (ביניהם הוריו של תומי). המסוק מביא אותו לבסיס בלב ים על אוניות של צבא ארצות הברית שם הוא מקבל משימה ללוות ד"ר צעיר מהרווארד לבסיס בקוריאה הדרומית שכנראה משם החלה המגפה. רגע אחרי היציאה מהמטוס, החיילים מותקפים בידי הזומבים, וכתוצאה מכך הד"ר יורה כדור בשגגה בראשו ונהרג. ליין נאלץ להמשיך לחקור לבדו. במהלך החקירה, הוא מגלה שהזומבים נמשכים למקורות רעש, כאמצעי גירוי. בנוסף הוא מתחקר בבסיס סוכן CIA לשעבר אשר נתפס מוכר נשק לקוריאה הצפונית, אשר ממליץ לו להגיע לישראל – המקום היחיד (חוץ מקוריאה הצפונית) שהצליח לבלום את הזומבים בעזרת חומות, ולהיפגש עם סוכן מוסד בשם יורגן. ליין מגיע לירושלים בישראל שנראית בטוחה הודות לחומות, ונפגש עם יורגן. הוא מגלה לו שהוא יזם את בניית החומות בהתאם למדיניות קהילת המודיעין הישראלית כלקח מהכישלונות המודיעיניים שקרו לאורך השנים - השואה, טבח הספורטאים באולימפיאדת מינכן ומלחמת יום הכיפורים. ליין מגלה שאין לו כיוון להמשך החקירה. באותו זמן מתרחשת שעות התפילה בהר הבית (אשר גורם לרעש רב), וכתוצאה מכך הזומבים יצרו סוללה אנושית (זומבית ליתר דיוק) ממאות מהם שהצליחה לגלוש מעל לחומה ולפרוץ לעיר. ליין שוב מצליח להימלט בעור שיניו מהעיר עם חיילת ישראלית בשם "סגן" על מטוס בלארוסי, המטוס האחרון היוצא מהעיר. במטוס, הוא חשב והעלה תאוריה שהזומבים לא תוקפים בני אדם חולים, ובעזרת תיירי, הוא מורה לטייס לפנות לכיוון מרכז מחקר של ארגון הבריאות העולמי בווילס כדי לאמת את זה. אבל בינתיים, זומבי שישן בתוך ארון במטוס, מתעורר ומדביק כמעט את כולם עד שליין נאלץ לפוצץ רימון שמרסק את המטוס. ליין שרד את ההתרסקות אך נפצע קשה. הוא צולע ביחד עם סגן למרכז המחקר ומשכנע את המדענים לנסות התאוריה שלו. אך בעקבות פציעתו, הוא מתעלף ונכנס לתרדמת לשלושה ימים. לאחר שהוא מתעורר, ליין מתגנב ביחד עם סגן והמדען הראשי למדור ב', שם מאוחסנים חיידקים של מחלות קשות בנות ריפוי, ביחד עם 80 זומבים. ליין משיג את הדגימות אך נחסם על ידי זומבי שמאלץ אותו לנסות על עצמו את התאוריה שלו בהזרקת החיידק לגופו. הניסוי מצליח וליין עובר את עשרות הזומבים כבלתי נראה. הסרט נגמר במפגש מרגש של ליין עם משפחתו, ותומי, שהפך לחלק מהמשפחה. ארגון הבריאות העולמי מודיע שהווירוס הוא בעצם הכלאת זן של דלקת קרום המוח, אבעבועות שחורות ושפעת החזירים. בנוסף לכך, הארגון שולח לאוכלוסייה הבריאה את החיסון שגילה ליין כדי שתוכל לבוא למקום מבטחים, בזמן שצבאות העולם, בתוספת אזרחים זועמים, מתחילים להשיב מלחמה שערה בזומבים עד לחיסולם המוחלט. בראד פיט – ג'רי ליין, סוכן האו"ם ג'יימס באדג' דייל – קפטן ספיק, חייל אמריקני דניאלה קרטס – סגן, חיילת ישראלית תומאס מוריס - ראש המתקן הרפואי בווילס פיטר קפלדי - סגנו של מוריס את המוזיקה המקורית לסרט כתב והלחין מרקו בלטראמי. "Philadelphia" 4:03 "The Lane Family" 2:47 "Ninja Quiet" 2:54 "Searching for Clues" 5:33 "NJ Mart" 4:01 "Zombies in Coach" 3:43 "Hand Off!" 2:49 "No Teeth No Bite" 3:25 "The Salvation Gates" 4:24 "Wales" 5:22 "Like a River Around a Rock" 5:08 מדיה וקבצים בנושא מלחמת העולם Z בוויקישיתוף אתר האינטרנט הרשמי של מלחמת העולם Z (באנגלית) "מלחמת העולם Z", במסד הנתונים הקולנועיים IMDb (באנגלית) "מלחמת העולם Z", באתר נטפליקס "מלחמת העולם Z", באתר AllMovie (באנגלית) "מלחמת העולם Z", באתר Rotten Tomatoes (באנגלית) "מלחמת העולם Z", באתר Box Office Mojo (באנגלית) "מלחמת העולם Z", באתר Metacritic (באנגלית) "מלחמת העולם Z", באתר אידיבי "מלחמת העולם Z", במסד הנתונים הקולנועיים KinoPoisk (ברוסית) nrg מעריב, הזומבים ינצחו: המשטרה פשטה על סט הסרט שפיט מצטלם אליו והחרימה נשקים, באתר nrg‏, 11 באוקטובר 2011 ביקורות אבנר שביט‏, "מלחמת העולם Z": בראד פיט נוסע לירושלים ומביא סרט קיץ מעולה, באתר וואלה, 11 ביולי 2013 שמוליק דובדבני, "מלחמת העולם Z": הבשר המעובד של בראד פיט, באתר ynet, 12 ביולי 2013 יונתן דורון, "מלחמת העולם Z" - ביקורת, באתר אידיבי, 10 ביולי 2013 נחום מוכיח, "מלחמת העולם Z": קטסטרופה בכל המובנים, באתר nrg‏, 12 ביולי 2013 יעל שוב, ביקורת על "מלחמת העולם Z"(הקישור אינו פעיל), באתר Time Out תל אביב, 11 ביולי 2013 רודי קיסלר, "מלחמת העולם Z": מלחמת העולם השלישית, באתר "רוזבאד", 11 ביולי 2013 צפו: בראד פיט וחיילים ישראלים נמלטים מזומבים, באתר וואלה, 6 בנובמבר 2012 ראו: מחלקת הבקרה